CELEX: 32019D1297
Language: mt
Date: 2019-07-31 00:00:00
Title: Deċiżjoni tal-Kunsill (PESK) 2019/1297 tal-31 ta' Lulju 2019 li temenda d-Deċiżjoni (PESK) 2016/2382 li tistabbilixxi Kulleġġ Ewropew ta' Sigurtà u ta' Difiża (KESD)

2.8.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 204/36
               
            
         DEĊIŻJONI TAL-KUNSILL (PESK) 2019/1297
         tal-31 ta' Lulju 2019
         li temenda d-Deċiżjoni (PESK) 2016/2382 li tistabbilixxi Kulleġġ Ewropew ta' Sigurtà u ta' Difiża (KESD)
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikoli 28(1), 42(4) u 43(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:
         
                     (1)
                  
                  
                     Fil-21 ta' Diċembru 2016, il-Kunsill adotta d-Deċiżjoni (PESK) 2016/2382 (1), li tistabbilixxi Kulleġġ Ewropew ta' Sigurtà u ta' Difiża (KESD).
                  
               
                     (2)
                  
                  
                     Fl-14 ta' Mejju 2018, il-Kunsill adotta d-Deċiżjoni (PESK) 2018/712 (2), li tinkariga lill-KESD bil-ħolqien ta' pjattaforma ċibernetika għall-Edukazzjoni, it-Taħriġ, l-Evalwazzjoni u l-Eżerċizzju, filwaqt li nnota l-ħtieġa li tiġi żgurata l-komplementarjetà ma' sforzi u inizjattivi oħra tal-Unjoni.
                  
               
                     (3)
                  
                  
                     Fis-6 ta' Novembru 2018, il-Kunsill adotta d-Deċiżjoni (PESK) 2018/1655 (3), li temenda d-Deċiżjoni (PESK) 2016/2382 u li tistabbilixxi ammont ta' referenza finanzjarja għall-perijodu mill-1 ta' Jannar 2019 sal-31 ta' Diċembru 2019.
                  
               
                     (4)
                  
                  
                     Fl-20 ta' Settembru 2018, il-Kumitat Politiku u ta' Sigurtà adotta t-Termini ta' Referenza għall-Grupp ta' Taħriġ Ċivili tal-UE bħala konfigurazzjoni speċjali tal-Kumitat għall-Aspetti Ċivili tal-Maniġġar ta' Kriżijiet.
                  
               
                     (6)
                  
                  
                     Fil-15 ta' Marzu 2019, matul il-laqgħa tal-Grupp ta' Taħriġ Ċivili tal-UE, l-Istati Membri esprimew il-ħtieġa għal appoġġ finanzjarju tal-Unjoni Ewropea għall-Koordinaturi Ċivili għat-Taħriġ (CCT).
                  
               
                     (7)
                  
                  
                     Fit-3 ta' Ġunju 2019, il-Kumitat ta' Tmexxija tal-KESD iddeċieda li l-KESD għandu jamministra u jimmaniġġja l-ispejjeż relatati mal-ispejjeż tal-ivvjaġġar u tal-akkomodazzjoni tas-CCT.
                  
               
                     (8)
                  
                  
                     Għaldaqstant jenħtieġ li d-Deċiżjoni (PESK) 2016/2382 tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            Fl-Artikolu 4(3) tad-Deċiżjoni (PESK) 2016/2382, jiżdied il-punt li ġej:
            
               
                           “(j)
                        
                        
                           jappoġġa l-Kumitat għall-Aspetti Ċivili tal-Maniġġar ta' Kriżijiet u il-Grupp ta' Taħriġ Ċivili tal-UE billi jamministra u jimmaniġġja l-ispejjeż tal-ivvjaġġar u tal-akkomodazzjoni relatati mal-attivitajiet tal-Koordinaturi Ċivili għat-Taħriġ.”.
                        
                     
         
         
            Artikolu 2
            Din id-Deċiżjoni tidħol fis-seħħ fid-data tal-adozzjoni tagħha.
         
         
            Magħmul fi Brussell, il-31 ta' Lulju 2019.
            
               
                  Għall-Kunsill
               
               
                  Il-President
               
               T. TUPPURAINEN
            
         
         
            (1)  Id-Deċiżjoni tal-Kunsill (PESK) 2016/2382 tal-21 ta' Diċembru 2016 li tistabbilixxi Kulleġġ Ewropew ta' Sigurtà u ta' Difiża (KESD) u li tħassar id-Deċiżjoni 2013/189/PESK (ĠU L 352, 23.12.2016, p. 60).
         
            (2)  Id-Deċiżjoni tal-Kunsill (PESK) 2018/712 tal-14 ta' Mejju 2018 li temenda id- Deċiżjoni (PESK) 2016/2382 li tistabbilixxi Kulleġġ Ewropew ta' Sigurtà u ta' Difiża (KESD) (ĠU L 119, 15.5.2018, p. 37).
         
            (3)  Id-Deċiżjoni tal-Kunsill (PESK) 2018/1655 tas-6 ta' Novembru 2018 li temenda d- Deċiżjoni (PESK) 2016/2382 li tistabbilixxi Kulleġġ Ewropew ta' Sigurtà u ta' Difiża (KESD) (ĠU L 276, 7.11.2018, p. 9).